Alaquàs aprova una moció conjunta per a col·laborar amb la coordinadora de Plataformes en Defensa de les Persones Aturades del municipi
08/08/2014

# Alaquàs aprova una moció conjunta per a col·laborar amb la coordinadora de Plataformes en Defensa de les Persones Aturades del municipi

*   08/08/2014
*   [Imprimir](#)
*   Compartir
*    https://www.alaquas.org/documento.asp?id\_do=14514

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14514%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20aprova%20una%20moci%C3%B3%20conjunta%20per%20a%20col%C2%B7laborar%20amb%20la%20coordinadora%20de%20Plataformes%20en%20Defensa%20de%20les%20Persones%20Aturades%20del%20municipi)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14514/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14514/08082014img_3920_Form_4.jpg)](https://www.alaquas.org/ficheros/documentos/2014/2/14514/08082014img_3920_Form_10.jpg "<a href='https://www.alaquas.org/ficheros/documentos/2014/2/14514/08082014img_3920_Form_10.jpg' target=_blank><i class='fa fa-external-link' aria-hidden='true'></i>.Alaquàs aprova una moció conjunta per a col·laborar amb la coordinadora de Plataformes en Defensa de les Persones Aturades del municipi</a>")

L'Ajuntament d'Alaquàs, donant resposta al compromís assumit fa uns mesos amb la Coordinadora, ha posat a la disposició de l'entitat un local per a realitzar les seues activitats

El Ple de la Corporació Municipal d'Alaquàs va aprovar la passada setmana per unanimitat de tots els grups polítics una moció conjunta per a mostrar el seu suport i solidaritat amb totes les persones aturades d'Alaquàs. L'acord, consensuat juntament amb la Coordinadora PDPD i la Plataforma en Defensa de les Persones Aturades d'Alaquàs, reconeix el treball conjunt de col·laboració realitzat fins ara a favor del col·lectiu i de les persones en risc d'exclusió social.

A través d'aquest acord, l'Ajuntament d'Alaquàs es compromet a continuar i redoblar els esforços realitzats tant des de l'administració com dels seus organismes i empreses participades per a millorar la situació de les persones aturades. El Consistori estudiarà en aquest sentit les diferents peticions de la Coordinadora PDPD per a implementar les que es consideren adequades per fi previst, i dins del marc competencial. Entre les quals destaquen el compliment de la cerca de local adequat per a les seues activitats, que ara ja és una realitat, augmentar els esforços econòmics en els diferents fons socials i respondre a la resta de propostes i reivindicacions de caràcter local. 

En línia amb aquesta moció, l'Ajuntament d'Alaquàs continua fent així una aposta decidida per fomentar i impulsar les cooperatives de consum i de treball associat, tal com indica l'acord de col·laboració subscrit amb la Federació Valenciana d'empreses Cooperatives de Treball Associat (FEVECTA).

**Des de la Coordinadora de Plataformes en Defensa de les Persones Aturades PDPD i la Plataforma d'Alaquàs, el seu president, com a coordinador – portaveu Juan Carlos Mellado, diu el següent:**

“Tal com vaig expressar durant la sessió plenària, agraïsc tant personal com col·lectivament, el tracte, la solidaritat, la preocupació i la sensibilitat demostrada des de l'Alcaldia, els regidors de l'equip de govern i de l'oposició, així com al personal del consistori d'Alaquàs, que fins hui i des de la nostra constitució com a entitat en el municipi, sempre ens han demostrat, amb el seu total suport i col·laboració amb el nostre col·lectiu.

Igualment, ens congratulem amb els grups polítics del Bloc-Els Verds, Partit Popular i PSPV-PSOE d'Alaquàs, per haver deixat aparcades les seues diferències polítiques, a un costat, en aquest cas, per a poder consensuar, a petició nostra, aquesta MOCIÓ, en benefici de les persones aturades i en risc d'exclusió social, de la població d'Alaquàs. D'igual forma, agraïm també, que extraordinàriament i per primera vegada, se'ns haja permès donar lectura a la mateixa, en el Ple de hui i que es valorara positivament la nostra inclusió en els consells i taules sectorials sobre ocupació, així mateix, al públic assistent, pels seus aplaudiments atorgats, ja que són conscients de la gravetat del tema que ens ocupa i que en major o menor mesura, ens afecta i competeix a tots i totes.

Per a finalitzar, els preguem a tots i totes, que continuem treballant en aquesta línia i que aquesta moció, ens servisca com documente base, per a seguir debatent les diverses propostes i reivindicacions plantejades per la PDPD i altres futures, perquè junts lluitem contra la desocupació i aconseguim pal·liar aquesta greu situació que estem patint, ja que són prop de 2.000.000 de persones les que actualment no perceben cap subsidi per desocupació.”